정조 24년
京外儒生幼學進士金鍾眞魚用九李性中權度應申在俊李觀九李奎錫沈宜晟李永觀任爚韓用儀李寧載金履實進士李英玉幼學兪漢石李黃載李鍾九沈能秀進士金炳翼幼學李在文李恒九申在儉進士沈能岳幼學洪秉健李度天洪在敏金魯喆進士趙宅謙幼學洪陽燮尹光厚金鐄宋天圭沈能種進士金學淳徐鼎輔幼學李魯俊申錫耆權五應魚在修李在憲進士李韶九幼學沈能喆申在業洪俊榮沈能進閔毅顯進士趙學榮幼學李用九進士權中倫幼學李靖會進士徐肯修幼學吳徹常尹善養金魯廣魚用恒兪春柱李敎信李興沼進士洪樂膺幼學沈能問柳鼎養沈能定進士任履周幼學趙瀷申夔朝魚用臨沈能基洪集圭元在亨任誨常進士李惟命幼學金蘭淳李源昌洪起燮權襫洪胤祚進士金祖淵幼學李文載金初淳申在脩李海謙進士李普澈幼學申百顯李成九張錫憲洪秉一金遠根進士李志淵幼學閔致文金載龜金正柱李寅溥進士尹鍾烈幼學鄭福綏金元喜李翼淵進士洪益聞幼學李翊會趙在祐金錫禧南駿聲進士李星源幼學金可淳金銘柳訸尹致正進士金鎭幼學兪平柱趙澈永魚在璜李鍾穆進士金敎根幼學李憲周趙咸永沈尙祖金基弘進士任尙泰幼學李淵九趙基復吳明常李墷沈能澤進士徐殷輔幼學李紀城李宅鉉申在翼李魯慶進士安光執幼學李集沈宜敬李羲年洪植進士閔致昇幼學沈憲祖趙在兢李魯巖進士李箕采幼學權中履申緝李秉深進士李敎明幼學朴永源金炳文李潮李儀逵李在敎申在植進士金煥奎幼學李孝明李鼎緖李啓道李汲朴履鉉進士朴聲漢幼學李儒準徐有儼金銶李鍾晢金鏐尹世泰洪禹錫鄭雲需吳相聖尹守鉉吳載健徐適修李章會朴宗圭朴觀秀宋文榮李肇祜申在元金命勳朴亨秀李綏永申在敬李魯民元懿常趙德文韓命召朴大秀李仁涵趙鎭民尹守伯姜錫輔魚用顯元有膺安弘翼金魯臣安宗球徐光輔元述孫李義準進士安允耆幼學姜在健韓德佑元碩孫沈能直韓實李友信進士李義彬幼學吳夏常金東直韓眞謩李魯元宋欽樂李儉祜宋明圭權躋永李俊載宋啓禎生員李道明幼學金久淳宋欽大宋啓朱權用禮李容載兪道煥李魯晉進士魚用羽幼學鄭在誠李文載金峻柱宋元履金厚淳李聃載金在安兪魯煥李羲祥李文會金履魯姜世恭生員鄭在玉幼學李景燮鄭象鉉李敬熙宋煥心鄭時鉉姜翼鎭李傅霖李憲章姜有鎭鄭頤鉉柳石源魚在濂進士孟欽圭幼學金在範鄭在應權遇魚用一金箕弘進士金鍾擎幼學金宇淳鄭在俊黃基宇進士金種和幼學鄭在亨魚在文進士林翰儒幼學鄭文鉉金衍淳韓景說鄭在安進士韓師獻幼學魚用哲李源順金履道李坤載金雲柱黃枰尹行健鄭宇鉉韓元新進士金箕章幼學李義泰尹之烈鄭彦璞進士蔡弘臣幼學鄭億柱李商鉉鄭在德黃仁蘇進士尹礪相幼學李奎五南碩愚李義生李魯顓許曀金墩郭林大金鏞穆羅廷德進士楊宗楷幼學李啓萬盧廷直李賢穆金時模盧翼遠李基亨進士張景觀幼學申亨祿李五奎趙鎭德李徽鑑柳震源生員崔時澤幼學李基賢愼繼默李一成許槿閔致根生員崔時濬幼學柳永履朴宗說李東煥金章煥進士李昌祐幼學金碩祚金頤祖洪樂游金光運朴聖漢柳在淵安鈺李奭淵進士李濟鉉幼學朴聖濂金百休進士羅景祚幼學姜柱用朴廷泰洪樂鍾生員李檢幼學吳命德奇商俊進士鄭潤吉幼學趙允命金孝一生員朴夏鎭幼學金得鳴進士李敬錫幼學盧穉金壽民金欽崔學訥朴光龍進士趙英祚幼學梁錫默金觀休鄭基煥吳燂生員崔時源曺洙金載勳愼思海進士閔邦仁幼學吳濬源奇商謙金履休朴孝綱鄭在善進士李志德幼學李休萬金文祖宋聖休生員吳燧幼學鄭敎煥宋能孫進士奇學敬幼學鄭稼成啓臣鄭宇光愼性存權尙鸞沈宜祿安泗應李宗尹鄭東柱進士申光集幼學李孚豹李大逵安養耇李憲裕申在應朴誠中崔炫重朴處和金錫秋柳得培權性中金達根鄭國采生員鄭藎幼學李鳳興朴來昇朴龍漢梁廷弼盧鎭國河漢成愼性淵生員李元燮幼學朴昌東李天漢閔宜秀朴孝元申泰陽生員洪居善幼學李度弘李克祿姜弼亨鄭光孝白時亨趙英豐金允大進士金弘臣幼學辛錫璉辛汲趙亨訥辛錫瑚鄭龍中金頤默進士柳赫儒幼學鄭宗擧金聖魯柳喆臣生員洪聖肇幼學金聖鶴辛濟寧柳永祚進士崔楨勳幼學金會默趙宗學閔在南柳匡臣鄭敬大鄭存日柳永祿進士趙匡鼎幼學李鶴齡韓鍾履朴光玉金相斗韓鐸履沈普元黃基河申寔閔惟一韓錫履李激安珀成孝誾成光璟曺文榮李哲國進士柳光培幼學權尙德尹守采成啓直李遂天李爾鐸生員姜守睦幼學李安默李度中魚有元李遂元進士李宅普幼學成載烈李國彬權思經沈大之進士申紹陽幼學洪履宅韓用時趙基賢安衡七朴烇鄭在勉進士金成九幼學奇學愼吳相翼朴良植李尙權吳伯源崔成俊安壽麟進士鄭致煥幼學李可春林泰祿李箕錫朴孝參申景溵進士安廷權等誠惶誠恐頓首頓首謹百拜上言于主上殿下伏以臣等謹按孔夫子作春秋以存人之祀爲大左氏推闡其旨義以爲傳列國有爲人存祀者則必備書而表顯之若楚於莬魯臧孫之類是也其祀之忽諸則視以傷歎之意其鬼之餒而則加以愍惻之辭紫陽朱夫子尤嘗拳拳於此其與汪尙書書以無後者非族之祀斥其有違於理以訪其族親使得以時祀之爲禮之宜觀此大聖賢拳拳致重之意則天道神理宜無大於存祀者矣夫以忠賢之有功於一時者猶當如此矧乎精忠大節轟轟赫赫在當時則植天經而立人紀垂後世則耀靑史而起頹風之功之烈足可以受子孫百世之享者哉臣等竊伏惟念粵在端廟朝有若臣忠正公朴彭年有若臣忠文公成三問有若臣忠烈公河緯地有若臣忠穆公兪應孚有若臣忠簡公李塏有若臣忠景公柳誠源此世所稱六臣者也此六臣卽我國之夷齊皇朝之方景也方當大聖人應權之時屹然獨立不顧一門之烈禍永樹千古之風聲蔚爲我東方億萬年綱常主人噫使當時若使無此等人則天地間一脈綱常終無寄搭處也此豈非上天愛惜綱常故以此時生此人扶護而保存之使我東禮義之俗得以賴之永有辭於天下後世者耶是以我世祖大王已許以萬古忠臣其後列聖朝所以隱恤而伸暴之旌褒而表奬之者至矣盡矣其墳墓院宇旣有自朝家封植修建之節則若無待於其子孫之崇奉永享者然至於繼絶存亡使其忠魂毅魄各有所依歸者則聖朝之恩典尙有所未遑而志士之永嘅尙有所溢鬱者也噫彼六臣之精忠大節實無異同而朴彭年之一縷血屬幸而不絶近又蕃昌則足可見仁天不食之理而惟彼五臣家之滅絶無後則實爲天地之有憾百世之傷痛也在後人崇報之方恐不可一委於有憾傷痛之科而終使其滅絶無後也是以在昔肅廟乙酉禮曹判書臣閔鎭厚建白筵中以爲河緯地被逮之日以後事托於其從子源請依乙巳名臣金䃴立後例以源之後孫俾奉其祀肅廟下敎曰六臣與他自別何可不爲繼絶乎依所達特施於是河緯地始有主祀之孫則旁孫繼後之典已發其端而乃至於成兪李柳之家獨未蒙一例繼存之典者誠未知其何爲而然也血屬旁孫雖若親疎遠近之不同而天理人事之參互作成則亦無所差別矣保一塊於覆巢之中植遺苗於斬根之餘一脈殘陽漸使蕃衍則天理栽培之妙也尙高節於百載之上慰孤魂於九原之下親族遺裔俾主祀享則人事參贊之方也如是然後有憾之天理待聖人而作成之傷痛之人事合天理而昭釋之天之功化妙用竝行而相輔者也倘使彼六臣者皆有血屬相傳一如朴氏之家則在上天慶善之報雖曰固然而亦何以見聖世表忠顯烈之政有足以大慰志士之望而激揚頹隳之風也哉臣等竊嘗聞肅廟朝有一吏胥得成三問木主於仁王山下粉字丁寧其時章甫走議於先正臣宋時烈則先正以爲今去先生之世已數百歲矣以禮則親盡當祧而先生之節當百世祀之夫天旣啓之人又埋之則豈其所忍哉仍令依神返室堂之禮還安於魯恩洞舊第噫木主之復顯可見天意之不廢其祀也舊第之還奉留待公議之復存其祀也然而虛堂木主至今無依則烏在其天意之不偶公議之不泯也耶若謂之代已疎遠昭穆中絶河緯地之存祀旣有其例矣若謂之事在久遠祠版難造成三問之木主亦在舊第矣以此以彼固不可異同於其間而於昭天意若有待於我殿下繼存之深仁厚德也臣等伏覩我殿下聖學高明兼總千聖聖道廣大卓越百王眞有以接乎孔朱嫡傳之統斯文玉匙先啓義理之關鍵凡於勵精忠尙節義之道前代攸曠之典靡有不擧先朝未遑之章靡有不究雖或年代稍久昭穆寢遠特恩存祀旣立朴箎柳夢寅之後又於金千鎰之受享於外裔謂之非禮使其旁孫以繼其祀則眞有得於朱夫子與汪尙書書之意而孟子所謂前聖後聖其揆一也者不此之謂歟臣等幸生聖明之世日聞於穆之化旁達四土而聖意之所致重尤在於祀典繼續之間則竊以爲明廷褒崇之典當無過於忠烈矣我朝忠烈之士當無過於六臣矣崇報六臣之忠烈當無過於繼其旣絶之嗣承其不祧之祭而使其不昧炳炳之靈有所依屬則其於光聖德洽人心之道亦當無過於此也臣等死罪敢請成三問兪應孚李塏柳誠源四臣之家博詢有司求其宗姓旁支之可奉其祀者爲之立祠主祭一如河緯地之家則忠義之報更無所憾而我殿下聖學大有光於孔朱傳述之旨義矣臣等因此而又有未盡底意不避猥越之誅敢此尾陳焉六臣就義之時有曰忠莊公臣李甫欽者登第初被選集賢殿博士與成三問朴彭年柳誠源李塏等共纂歷代通鑑已有志氣之相契終致節義之同歸其殉義顚末詳載於莊陵誌中不待臣等之煩瀆已爲殿下之燭照故贈諡忠莊有六臣加一之恩旨賜祭文有曰扶天大義貫日危忠噫甫欽之於六臣夷險同一心也死生同一義也而其無後絶嗣又與彼四臣者同焉則今於存祀之典不可不竝施一體之恩例也故提學臣李宗儉卽忠莊公李甫欽之從兄也忠景公柳誠源之內從也嘗於端廟在春邸時爲宮僚以孝友登聞文宗大王賜堂號孝友故大提學臣卞季良詩曰聖上名堂切儲宮造道深蓋實蹟也與甫欽同榜登第又與之同志當光廟受禪之際屛跡自放終身不仕其遠蹈邁往之節昭載於龍仁邑誌及故贊成臣柳希春之文雖未及與甫欽同時徇節而至於秉義自守卓然有立者則眞所謂難兄難弟矣故士林追仰竝侑鄕社亦可見百世之公議也其時又有監務臣李智活者十四中司馬十八出宰雲峰及夫乙亥喟然歎曰古之朴儒與我同志之士也遂入居昌朴儒山下操文祭朴儒手自築臺名曰望月亭每朝夕北望瞻拜嘗有詩曰夜夜相思到夜深東來殘月兩鄕心此時冤恨無人解孤倚山亨淚不禁蓋寓望寧越戀君之意也自丁丑十月以後皇皇如喪每携酒獨登朴儒山頂竟日痛哭而返仍終身自靖世稱學邃道隆有五柳風焉噫此兩臣之節義亦足以警世勵俗而只以忌諱互錯尙此泯沒無傳玆豈非士林之所嗟惜者乎臣等死罪竊以爲上所陳成三問兪應孚李塏柳誠源及李甫欽五臣之絶祀者則必存祀而使之依歸焉下所陳李宗儉李智活兩臣之泯沒者則必旌褒而使之表著焉然後可以植天經立人紀而不失於孔朱兩夫子之旨義也臣等無任激切屛營祈懇之至謹昧死以聞答曰省疏具悉疏辭下該曹議于大臣稟處